**Organizácia vyučovania a pokyny riaditeľa školy**

**na obdobie od 19.4.2021 (do odvolania!)**

 Tieto pokyny upravujú prevádzku a vnútorný režim ZŠ, ŠKD a výdajne ŠJ v období od 19.4.2021. Sú vypracované v súlade s Rozhodnutím ministra školstva, vedy, výskumu a športu SR č. 2021/12811:1-A1810 z 12.4.2021, s uznesením Vlády SR (Uznesenie č. 160 zo 17.3.2021), manuálom MŠVVaŠ SR pod názvom „Návrat do škôl 2021“ s účinnosťou od 19.4.2021 a podľa pravidiel Covid školského semaforu pre základné školy.

**Základné informácie**

 Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby, nesmie vstúpiť do priestorov školy.

 Pri výskyte týchto príznakov je potrebné telefonicky kontaktovať všeobecného lekára pre deti a dorast. V prípade, že zdravotný stav nevyžaduje komunikáciu s lekárom, pri opätovnom nástupe žiaka do školy sa žiak preukáže aktuálnym vyhlásením.

 V prípade, že u žiaka alebo zamestnanca školy je podozrenie alebo potvrdené ochorenie na COVID-19, dôsledne postupuje škola podľa Covid školského semaforu – manuálu opatrení pre školy a školské zariadenia.

 Škola si pre účely izolácie žiaka, u ktorého sa vyskytnú príznaky ochorenia COVID-19, prípadne iného prenosného ochorenia počas vyučovania, vyčlenila osobitný priestor – izolačnú miestnosť na 1. poschodí v bloku 1. stupňa. Miestnosť slúžiť len na uvedený účel.

**Prezenčné vzdelávanie žiakov**

 **Žiaci 1. stupňa** sa vzdelávajú prezenčne, podmienkou je negatívny test aspoň jedného zákonného zástupcu žijúceho v spoločnej domácnosti nie starší ako 7 dní/resp. výnimka z testovania a vyplnené Čestné vyhlásenie (tlačivo 11/a). Žiaci prvého stupňa sa netestujú, aj keď presiahli vek 10 rokov.

 **Žiaci 8. a 9. ročníka** sa vzdelávajú prezenčne **od 19.4.2021**, podmienkou je negatívny test žiaka a negatívny test aspoň jedného zákonného zástupcu žijúceho v spoločnej domácnosti nie starší ako 7 dní/resp. výnimka z testovania a vyplnené Čestné vyhlásenie (tlačivo 8/a).

 **Žiaci 5., 6. a 7. ročníka** sa vzdelávajú prezenčne **od 26.4.2021**, podmienkou je negatívny test žiaka a negatívny test aspoň jedného zákonného zástupcu žijúceho v spoločnej domácnosti nie starší ako 7 dní/resp. výnimka z testovania a vyplnené Čestné vyhlásenie (tlačivo 8/a).

 Tieto Čestné vyhlásenia si môžete stiahnuť s web stránky školy, alebo si ich môžete vyzdvihnúť pri vstupe do školy.

**Neúčasť na prezenčnom vzdelávaní**

 V prípade, ak zákonný zástupca žiaka, alebo žiak ročníka neabsolvuje testovanie a z tohto dôvodu sa jeho dieťa nebude zúčastňovať prezenčného vyučovania, tak škola eviduje neprítomnosť žiaka podľa týchto podmienok:

1. ospravedlní absenciu žiakovi, ak je táto zákonným zástupcom riadne nahlásená z dôvodu netestovania zákonného zástupcu žiaka a zároveň zabezpečuje kontakt so školou ohľadne vzdelávania svojho dieťaťa, ktoré bude prebiehať formou zadávania úloh ako je obvyklé pri chorobe dieťaťa alebo formou dištančného vyučovania, ak má na to škola kapacitné možnosti. Ak tak zákonný zástupca neurobí v priebehu 5 dní školského vyučovania, je to považované za zanedbávanie povinnej školskej dochádzky a riaditeľ školy bude kontaktovať ÚPSVAR SR s hlásením o jej zanedbávaní,

2. ak neprítomnosť na prezenčnom vyučovaní bude dlhšia ako 15 vyučovacích dní a rodič nezabezpečí kontakt so školou podľa bodu 1, žiak môže byť komisionálne preskúšaný z učiva daného ročníka,

3. zákonný zástupca nemá nárok na tzv. „pandemickú OČR“.

**Povinnosti zákonného zástupcu**

 Zákonný zástupca privádza svoje dieťa k dverám školy, kde je povinný dodržiavať rozostupy. Zamestnanec školy vykonáva ranný zdravotný filter pri vstupe žiaka do školy (meranie teploty bezdotykovým teplomerom). Dezinfekcia rúk všetkých osôb pri vstupe do budovy je povinná. Zákonný zástupca dieťaťa v bezpečnej vzdialenosti počká na výsledok merania teploty (či dieťa bolo pustené do budovy). Ak dieťa nemá zvýšenú teplotu, môže sa zúčastniť vyučovacieho procesu. Ak dieťaťu bude nameraná teplota vyššia ako 37,2 °C, dieťa sa vráti k svojmu zákonnému zástupcovi. Po 5 minútach mu bude opätovne meraná teplota. Ak bude mať dieťa aj po opakovanom meraní teplotu vyššiu, ako je povolené, škola bude postupovať v zmysle pokynov a odovzdá dieťa späť rodičovi, ktorý zabezpečí ďalší postup.

 Zákonný zástupca informuje riaditeľa školy (tel. číslo: 0587921381) o tom, ak je u dieťaťa podozrenie, nariadená karanténa, alebo potvrdené ochorenie na COVID-19.

 Zákonný zástupca žiaka 1. stupňa zabezpečí pre svoje dieťa každý deň dve rúška. V prípade detí s vyššou citlivosťou kože na dezinfekčný materiál, ktorý zabezpečuje škola, by bolo žiaduce, aby zákonný zástupca zabezpečil svojmu dieťaťu vlastný, malý, prenosný dezinfekčný rozprašovač na ktorý alergický nie je.

 Zákonný zástupca žiaka 2. stupňa zabezpečí pre svoje dieťa každý deň min. 1 respirátor FFP2. Zákonný zástupca predkladá po každom prerušení dochádzky žiaka v trvaní viac ako 3 po sebe nasledujúce dni (vrátane víkendov a sviatkov) písomné Čestné vyhlásenie (tlačivo8/a resp. 11/a). V prípade, že dieťa nebude mať vyplnené a podpísané toto tlačivo, nesmie vstúpiť do školy. Zákonný zástupca o tejto skutočnosti bude okamžite informovaný a musí zabezpečiť ďalší postup (vyzdvihnutie dieťaťa, resp. bezodkladné vyplnenie dotazníka).

 Zákonný zástupca nevstupuje do budovy školy, pokiaľ to situácia nevyžaduje. V prípade nutnosti vstupujú cudzie osoby do školy len so súhlasom riaditeľa školy a vyplnia Vyhlásenie návštevníka školy o bezinfekčnosti. Toto tlačivo vypĺňajú pri vstupe do budovy školy. V takomto prípade zákonný zástupca dodržiava pokyny upravujúce prevádzku ZŠ a upozornenia zverejnené piktogramami na vchodových dverách a v priestoroch školy.

**Pokyny pre žiakov**

 Vstup do školy je umožnený jedine cez hlavný vchod. Žiak svoj príchod aj odchod zaregistruje v elektronickom dochádzkovom systéme školy (čipuje sa). Následne sa žiak presunie ku svojej šatni, kde sa prezuje a odloží si svoje vrchné oblečenie.

 Žiaci prichádzajú do školy s rúškom/resp. s respirátorom (sprevádzať žiakov môžu zákonní zástupcovia len po vchodové dvere).

 Pred vchodom do budovy školy dodržiavajú všetci žiaci predpísanú bezpečnostnú vzdialenosť (2 metre). Žiaci pri príchode aj odchode zo školy majú zakázané zhromažďovať sa pred školou.

**Organizácia vyučovania a pravidlá správania sa žiakov v škole v období od 19.4.2021**

Otvorenie školy: 6:30 hod.

Zatvorenie školy: 17:30 hod.

Príchod žiakov do školy: od 7:00 hod.

Začiatok vyučovania pre všetky ročníky: 7:45 hod.

Koniec vyučovania: podľa platného rozvrhu hodín, resp. po ukončení činnosti v ŠKD.

 Nestravujúci sa žiaci odchádzajú domov ihneď po vyučovaní, ostatní žiaci sa postupne presúvajú vo svojich skupinách do jedálne na obed, po obede začína pre žiakov 1. stupňa činnosť v ŠKD (činnosť v ŠKD trvá max. do 15:30 hod.).

 Žiak odchádza z triedy počas vyučovacej hodiny a prestávok iba so súhlasom vyučujúceho, alebo dozor konajúceho pedagogického zamestnanca.

 Žiak sa počas prestávky zdržiava vo svojej triede, ktorú opúšťa iba v prípade návštevy sociálnych zariadení. Veľké prestávky trávi žiak na oddychových plochách školy podľa stanoveného rozpisu.

 Vyučovanie prebieha v kmeňových triedach a v odborných učebniach.

 Žiak, ktorý prejavuje príznaky akéhokoľvek ochorenia, bude premiestnený do izolačnej miestnosti v prítomnosti pedagogického zamestnanca, resp. vedenia školy. Zákonný zástupca takého žiaka bude telefonicky informovaný o tom, aby sa dostavil po svoje dieťa do základnej školy v čo najkratšom čase. Zákonný zástupca zabezpečí ďalší postup.

**Stravovanie žiakov**

 Časový rozpis stravovania sa prispôsobí rozvrhu na 1. a 2. stupni. V školskej jedálni žiaci obedujú podľa pokynov vedenia školy a dozor vykonávajúcich pedagogických zamestnancov.

 **Každý je povinný dodržiavať tieto pokyny riaditeľa školy, ktoré upravujú podmienky mimoriadnej prevádzky školy.**

V Plešivci 14.4.2021 PaedDr. Jozef Mikuš

 riaditeľ školy